Բուժում: Դիֆթերիայի նույնիսկ ծանր դեպքերը վաղ սկսած բուժման և ճիշտ ընտրված դոզաների դեպքում ենթակա են բուժման : Ներկայումս օգտագործվում է բարձրորակ ՙԴիաֆերմ-3՚ ձիու գերիմուն շիճուկը: Անաֆիլակտիկ շոկից խուսափելու նպատակով շիճուկի առաջին ներմուծումը կատարվում է Բեզրեդկայի մեթոդով: Բկանցքի լոկալիզացված ձևի, քթի և կոկորդի դիֆթերիայի դեպքում սովորաբար միանվագ ներարկվում է 10-30000 AE:Տարածուն և սուբտոքսիկ ձևերի, ինչպես նաև տարածուն կրուպի դեպքում բուժումը տևում է 2 օր 30-40000 AE, օրեկան 1 անգամ: Բկանցքի դիֆթերիայի I և II աստիճանի տոքսիկ ձևերի դեպքում բուժման կուրսը 200-250000 AE է: Առաջին երկու օրերին հիվանդը պետք է ստանա կուրսային դոզայի 3/4-ը: Առաջին օրը շիճուկը ներարկվում է 2 անգամª օրեկան 12 ժամյա ընդմիջմամբ: Երրորդ աստիճանի տոքսիկ հիպերտոքսիկ և կոմբինացված ձևերի դեպքում կուրսային դոզան կարելի է ավելացնելª հասցնելով մինչև 450000 AE-ի: Առաջին օրը ներարկվում է կուրսային դոզայի կեսը եռանվագ, 8-ժամյա ընդմիջումներով: Թույլատրելի է օրեկան դոզայի 1/3-ը ներարկել ներերակային ճանապարհով: Շիճուկի ներարկումը զուգակցվում է հակաբիոտիկներով (պենիցիլին, լենդացին, դուրացեֆ, վիլպրոֆեն), որոնք տրվում են ընդունված դոզաներով per os մ/մկ կամ ներերակային 5-7 օր: